Un troleibuz al liniei 96 a luat foc, marți, în jurul orei 17:20, pe șoseaua Alexandriei.
Potrivit STB, evenimentul a avut loc pe bucla de întoarcere, în zona capătului de linie.
Troleibuzul era vechi și în el nu se aflau călători, precizează sursa citată.
Nu au fost raportate victime până la ora publicării acestei informații, iar șoferul s-a autoevacuat, a adăugat STB.
Compania de transport a precizat că a declanșat o cercetare internă în urma incidentului.
Știrea se va actualiza în măsura în care vor apărea informații noi.